armvectores/hy_wikipedia_2023 huggingface dataset:
Ժուկովսկի շրջան (Բրյանսկի մարզ)

Անվան այլ կիրառումների համար տե՛ս՝ Ժուկովսկի շրջան (այլ կիրառումներ)Ժուկովսկի շրջան (ռուս.՝ Жуковский район), մունիցիպալ շրջան Ռուսաստանի Դաշնության Բրյանսկի մարզում։
Ստեղծվել է 1929 թվականին։ Վարչական կենտրոնը՝ Ժուկովկա։


== Աշխարհագրություն ==
Շրջանի տարածքի մակերեսը կազմում է 1114 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 36975 մարդ։ Բնակչության խտությունը կազմում էր 33,19 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սոֆիևկա (գյուղ, Նովոնիկոլաևսկի շրջան)

Անվան այլ կիրառումների համար տե՛ս՝ ՍոֆիևկաՍոֆիևկա (ուկրաիներեն՝ Софіївка), գյուղ Ուկրաինայի Զապորոժիեի մարզի Նովոնիկոլաևսկի շրջանում։ Բնակավայրը նախկինում նաև անվանվել է Վիգոդնայա։ Հիմնադրվել է 1843 թվականին։
2001 թվականի տվյալներով Սոֆիևկա գյուղում բնակվում էր 659 մարդ։ Բնակավայրը զբաղեցնում է 20 կմ² տարածք։ Բնակչության խտությունը կազմում էր 32,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1468) Զոմբա

(1468) Զոմբա (անգլ.՝ Zomba), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1938 թվականի հուլիսի 23-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 2,195985 ա. մ., առավելագույնը մոտենում է 1,6018 ա. մ. հեռավորության վրա և հեռանում 2,7902 ա. մ., իսկ Երկրի ուղեծրին Զոմբա աստերոիդը նվազագույնը մոտենում է 0,5951 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1188,62 երկրային օրվա ընթացքում, իր ուղեծրով շարժվելով միջինում 0,302873 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1468) Զոմբա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գուգունակղաթի (Աբաշայի շրջան, Քոլոբնիս)

Գուգունակղաթի (վրաց.՝ გუგუნაყათი), գյուղ Վրաստանում։ Գտնվում է Սամեգրելո-Զեմո Սվանեթ մարզի Աբաշայի շրջան‎‎‎ում։


== Դիրք ==
Գյուղը գտնվում է ծովի մակարդակից 30 մետր բարձրության վրա։ Շրջկենտրոն Աբաշայից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 160 մարդ։


== Ծանոթագրություններ ==
Մանուկ Բեյ

Մանուկ Բեյ իսկական անունը Մանուկ Մարտիրոսի Միրզայան (1769, Ռուսե, Օսմանյան կայսրություն - հուլիսի 20, 1817(1817-07-20), Հնչեշտ, Քիշնևի շրջան, Բեսարաբյան գուբերնիա, Ռուսական կայսրություն), ռումինահայ դիվանագետ, առևտրական գործիչ։
1802 թվականին Վալաքիայի իշխանից ստացել է ազնվականի տիտղոս, 1806 թվականին նշանակվել Ռուշչուկի գավառապետի խորհրդական։ 1807 թվականին թուրք-դանուբյան զորքի հրամանատար Մուսաաֆա փաշան Մանուկ Բեյին է հանձնել բանակի մատակարարման, ռուսների հետ հաշտության բանակցություններ վարելու գործը։ 1808 թվականին թուրք, սուլթանից ստացել է Մոլդովայի իշխանի և բեյի աստիճան, բայց ունեցել է ռուսական կողմնորոշում։ Ռուսական հրամանատարությանն աջակցելու համար 1810 թվականին պարգևատրվել է Մ. Վլադիմիրի III աստիճանի խաչով։ Դանուբյան ռուսական բանակի հրամանատար Միխայիլ Կուտուզովը Մանուկ Բեյի իջևանատանն էր հաստատել իր բանակի շտաբը։ Գործուն մասնակցություն է ունեցել 1812 թվականի ռուս-թուրքական հաշտության պայմանագրի կնքմանը։ Խուսափելով թուրք, կառավարության հաշվեհարդարից, 1813 թվականին Բուխարեստից անցել է Տրանսիլվանիա, ապա հաստատվել Քիշնևում և դարձել ռուսահպատակ։ 1814 թվականին Մանուկ Բեյին շնորհվել է պետական խորհրդականի աստիճան։
Մանուկ Բեյը մեծ ծառայություններ է մատուցել Ռուշչուկի և բալկանյան այլ քաղաքների տնտեսական զարգացմանը (տրամադրել է փոխառություններ, հիմնել մանուֆակտուրաներ, կալվածքներ են)։ Նրա անվամբ Բուխարեստում կոչվել է փողոց, Ռումինիայում՝ երկու գյուղ։
Ռումինասի պատմաբան Գեորգի Բեզվիկոնին Մանուկ Բեյի վերաբերյալ ունի մենագրություն` «Հայերը Բեսարաբիայում։ Նախիջևանի և Բեսարաբիայի թեմը։ Մանուկ բեյ»  (1934) , որը Բեսարաբիայի հայ գաղթավայրի պատմության ուսումնասիրության առաջին լուրջ փորձն է։


== Հայանպաստ գործունեություն ==
Մանուկ Բեյը Հայաստանի ազատագրումը կապել է Ռուսաստանի հետ։ Այցելել է Հայաստան, նյութական օժանդակություն ցույց տվել Էջմիածնի, Մուշի, Երուսաղեմի և այլ վայրերի վանքերին։ Բուխարեստի հայոց եկեղեցու մերձակայքում հիմնել է քաղաքում առաջին հայկական դպրոցը (1817)։ Մանուկ Բեյի արխիվը պահվում է Բուխարեստի Պատմության թանգարանում։


== Ընտանիք ==
Մանուկ Բեյը ամուսնացած է եղել հայազգի իշխանուհի Դելյանովայի հետ։ Զավակներն էին Գրիգոր Հովհաննեսը և Մարի Մանուկը։ Թոռնուհիներն էին իտալական կոմսուհի Ելիզավետա Շենտոնին, գերմանական բարոնուհի Օլգա Հոցֆելդ-Թրախթեմբերգը։ Վերջինիս ծոռն է կանադացի ճարտարապետ Փեթեր ֆոն Քորֆը։


== Գրականություն ==
Սիրունի Հ., Էջեր Մանուկ Բեյի կյանքեն, ԲՀԱ, 1969, համար 3, 1970, համար 2-3։


== Արտաքին հղումներ ==
Георгие Безвикони, Манук-Бей


== Ծանոթագրություններ ==
(104) Կլիմենե

(104) Կլիմենե (անգլ.՝ Klymene), աստերոիդ աստերոիդների հիմնական գոտում։ Հայտնաբերվել է 1868 թվականի սեպտեմբերի 13-ին Ջեյմս Վոթսոնի կողմից Դետրոյտում։ Անվանվել է Հունական դիցաբանության Կլիմենեներից մեկի անունով։
Միջին հեռավորությունը Արեգակից կազմում է 3,150848 ա. մ., առավելագույնը մոտենում է 2,6602 ա. մ. հեռավորության վրա և հեռանում 3,6415 ա. մ., իսկ Երկրի ուղեծրին Կլիմենե աստերոիդը նվազագույնը մոտենում է 1,6757 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2042,86 երկրային օրվա ընթացքում, իր ուղեծրով շարժվելով միջինում 0,176223 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,79° անկյուն։
Կլիմենե աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)Կլիմենե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մ.թ.ա. 535


== Դեպքեր ==


== Ծնունդներ ==


== Մահեր ==
Վոյտեխ Միգալիկ

Վոյտեխ Միգալիկ (սլովակ.՝ Vojtech Mihálik, մարտի 30, 1926(1926-03-30) կամ մարտի 30, 1928(1928-03-30), Դոլնա Ստրեդա, Galanta District, Չեխոսլովակիայի առաջին հանրապետություն - 2001[…], նոյեմբերի 3, 2001(2001-11-03) կամ նոյեմբերի 30, 2001(2001-11-30), Բրատիսլավա, Սլովակիա), սլովակ և չեխ բանաստեղծ, թարգմանիչ, լրագրող, քաղաքական գործիչ։ Կլեմենտ Գոտվալդի անվան պետական մրցանակի դափնեկիր։


== Կենսագրություն ==
Վոյտեխ Միգալիկը ծնվել է 1926 թվականին Դոլնա Ստրեդա գյուղում։ 1945-1949 թվականներին սովորել է Բրատիսլավայի Կոմենսկու անվան համալսարանի փիլիսոփայության ֆակուլտետում։ Ավարտելուց հետո երկար տարիներ աշխատել է որպես խմբագիր։
Գրական գործունեությունն սկսել է հետպատերազմյան շրջանում։ Առաջին ժողովածուները՝ «Հրեշտակներ» (1947) և «Պլեբեյական շապիկ» (1950) իրենց վրա են կրում գրական տարբեր դպրոցների ազդեցությունը։ 1950-ական թվականներին Միգալիկը, հրաժարվելով ֆորմալիստական թեմաներից, գրում է «Երգող սիրտը» (1952) պոեմը՝ ազատագրված ժողովրդի աշխատանքի հիմնը։ Նրա վերջին շրջանի ստեղծագործությունները նվիրված են նոր բարոյականության խնդիրներին, դրանք բողոք են դոգմաներին հպատակվելու դեմ։ Նա գովերգում է մարդկային բնավորության լավագույն կողմերը։

Պոեմ«Ապստամբած Հոբը», 1960Բանաստեղծական ժողովածուներ«Զինված սեր», 1953
«Ծղոտի վրա չեմ մեռնի», 1955
«Արքիմեդի շրջանները», 1960
«Տտիպ հատապտուղներ», 1963


== Պարգևներ, մրցանակներ ==
Չեխոսլովակիայի վաստակավոր արտիստ, 1966
Չեխոսլովակիայի ժողովրդական արտիստ, 1978
Աշխատանքի շքանշան, 1976
Կլեմենտ Գոտվալդի անվան պետական մրցանակ


== Ծանոթագրություններ ==


== Արտաքին հղումներ ==
Vojtech Mihálik v parlamentu
Մասրենի Հրաչի

Մասրենի Հրաչի (լատ.՝ Rosa hracziana), վարդազգիների ընտանիքի մասրենի ցեղի բույս։


== Նկարագրություն ==
Փոքր, տերևաթափ թուփ է մինչև 1 մ բարձրությամբ, մոխրագորշավուն ճյուղերով, որոնք ծածկված են հատ ու կենտ փշերով։ Ընձյուղները դարչնականաչավուն են։ Տերևիկները 7-11 հատ են, մերկ առանցքով և հատ ու կենտ գեղձիկներով, էլիպսաձև, կլորավուն կամ բութ։ Տերևակիցները մանր են, նեղ, մերկ։ Ծաղիկները միայնակ են։ Պտղակիրները երկար են, հաստ, մսալի, կարմիր։ Հիպանթիումը հասունանալիս վառ կարմիր է, այս ու այն կողմ կամ դեպի վեր ցցված ատամնաեզր բաժակաթերթիկներով։


== Տարածվածություն ==
Հայկական էնդեմ է, որը հանդիպում է միայն Հայաստանի կենտրոնական շրջաններում, Ապարանում, միջին լեռնային գոտում, չոր լանջերում։ Որպես հազվագյուտ տեսակ անհրաժեշտ է պահպանել և տարածել ամենուրեք։


== Ծանոթագրություններ ==
Անհայտ զինվորի հուշարձան (Բոտևգրադ)

Անհայտ զինվորի հուշարձան (բուլղար․՝ Паметник на Незнайния войн), անցյալում` Հուշարձան հերոսներին (բուլղար․՝ Паметник на героите), Հայրենիքի համար զոհվածների հուշարձան (բուլղար․՝ Паметник на загиналите за Родината) և Ծննդավայրի համար զոհվածների հուշարձան (բուլղար․՝ Паметник на загиналите за Отечеството), բուլղարական հուշարձան, որը գտնվում է Բոտևգրադ քաղաքի Անհայտ զինվորի հրապարակում։ Հուշարձանին պատկերված են Առաջին և Երկրորդ Բալկանյան պատերազմների և Առաջին համաշխարհային պատերազմի ռազմաճակատներում զոհված 39 սպաների և զինվորների անունները։
Հուշարձանը կանգնեցվել է «Սուրսուվուլ» պահեստական ​​սպաների Օրխանիեի (Բոտևգրադ) ընկերության օգնությամբ, որին աջակցել են համայնքը և քաղաքացիները։ Մեծ ազդեցություն է ունեցել 1928 թվականին ստեղծված Քաղաքի և նրա մերձակայքի տնտեսական և մշակութային զարգացման համաքաղաքային ​​կոմիտեն։ 1929 թվականի հոկտեմբերի 20-ին հանդիսավոր բացվել է որպես «Հայրենիքի համար զոհվածների հուշարձան», արարողությանը ներկա էին Բոտևգրադի և հարակից գյուղերի 20 հազար բնակիչներ։


== Նկարագրություն ==

Հուշարձանի հարավային կողմում նշվում են Բոտևգրադի 39 սպաների և զինվորների անունները, որոնք զոհվել են Բուլղարիայի մասնակցությամբ երեք պատերազմներում` Առաջին և Երկրորդ Բալկանյան պատերազմներում և Առաջին համաշխարհային պատերազմում։ Առաջինը բանաստեղծ Ստամեն Պանչևի անունն է, որին հետմահու շնորհվեց պորուչիկի աստիճան։ Զոհված զինվորների մեծամասնությունը պատկանում էր Ռոմանսկի և Ցագարսկի ընտանիքներին։ Պատվանդանի արևելյան, արևմտյան և հյուսիսային կողմերում պատկերված են մարտ պատկերող տեսարաններ։ Հուշարձանն իրենից ներկայացնում է զինվոր` ամբողջական զինվորական համազգեստով և հրացանով։ Զինվորը նայում է դեպի հարավային և հարավ-արևմտյան կողմ, որտեղ բուլղարական պատկերացումներով Թրակիայի բուլղարական հողերն են և Մակեդոնիայի մի մասը։ Զինվորի համար մոդել է ծառայել ենթապորուչիկ Յորդան Կյուրպանովը, որն այս պատերազմների մասնակից էր և հաշմանդամէր դարձել` մահանալով 1924 թվականին։ Նմանատիպ հուշարձան է ստեղծվել Էտրոպոլիս քաղաքում, զինվորը նույնպես պատրաստվել է Յորդան Կյուրպանովի լուսանկարով։ Ռազմական կերպարը պատրաստվել էր բրոնզից Հռոմում


== Հանդիսություններ ==
Ավանդաբար հրապարակի հուշարձանի մոտ մայիսի 6-ին (Սուրբ Գեորգիի օր) անցկացվում են զորահանդեսներ, նոյեմբերի 1-ին և մայիսի 24-ին` տոնակատարություններ։ 1944 թվականի սեպտեմբերի 9-ին Հայրենիքի ճակատի Ազգային կոմիտեի կազմակերպչական խումբը հաղորդեց պետական հեղաշրջման և գերմանական իշխանությունների տապալման մասին։


== Ծանոթագրություններ ==
Յարմոլինցի (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՅարմոլինցիՅարմոլինցի (ուկրաիներեն՝ Ярмолинці), քաղաքատիպ ավան Ուկրաինայի Խմելնիցկիի մարզի Յարմոլինի շրջանում։ Հիմնադրվել է 1400 թվականին։
2001 թվականի տվյալներով Յարմոլինցի քաղաքատիպ ավանում բնակվում էր 8 914 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Անիկեևկա (այլ կիրառումներ)

Անիկեևկա, կարող է վերաբերել՝

Անիկեևկա - գյուղ Ռուսաստանի Լիպեցկի մարզի Խլևենսկի շրջանի կազմում։
Անիկեևկա - գյուղ Ռուսաստանի Կոմիի հանրապետության Կորտկերոսկի շրջանի կազմում։
Կաասիկաիա

Կաասիկաիա (էստ․՝ Kaasikaia), գյուղ Էստոնիայի Իդա-Վիրումաա նահանգի Կոհտլա շրջանում։
2011 թվականի տվյալներով գյուղում բնակվում էր 33 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կիզյա-Կուդրինեցկայա

Կիզյա-Կուդրինեցկայա (ուկրաիներեն՝ Кізя-Кудринецька), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Կիզյա-Կուդրինեցկայա գյուղում բնակվում էր 168 մարդ։ Բնակավայրը զբաղեցնում է 1,5 կմ² տարածք։ Բնակչության խտությունը կազմում էր 112 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դանթե Գաբրիել Ռոսսետտի

Դանթե Գաբրիել Ռոսսետտի, իսկականը՝ Գաբրիել Չարլզ Դանթե Ռոսսետտի մայիսի 12, 1828(1828-05-12)[…], Լոնդոն, Մեծ Բրիտանիայի և Իռլանդիայի միացյալ թագավորություն - ապրիլի 9, 1882(1882-04-09)[…], Բրայթոն ոն Սի, Birchington, Թանեթ, Քենթ, Քենթ, Անգլիա, Մեծ Բրիտանիայի և Իռլանդիայի միացյալ թագավորություն և Միացյալ Թագավորություն), անգլիացի նկարիչ և բանաստեղծ։ «Պրեռաֆայելիտների եղբայրության» հիմնադիրներից։


== Կենսագրություն ==
Սովորել է Լոնդոնի գծանկարչության դպրոցում (1843 թվականից) և Գեղարվեստի ակադեմիայում (1845 թվականից)։ Մերժելով իր ժամանակի արվեստի վուլգար պրոզաիկությունը՝ Ռոսսետտին դիմել է իտալացի պրիմիտիվիստների գեղանկարչությանը թեմաներ և սյուժեներ վերցրել իտալական միջնադարյան և Վաղ Վերածննդի պոեզիայից (հատկապես՝ Դանթեից), միջնադարյան առասպելներից և քրոնիկներից, անգլիական ռոմանտիկ գրականությունից, կերպարներին հաղորդելով զգայական բնույթ միաժամանակ՝ միստիկական երանգ («Մարիամի մանկությունը» նկարը, 1849 թ. Թեյթ պատկերասրահ, Լոնդոն, «Երկնային ընկերուհի» բանաստեղծությունը, 1850 թ.)։ Ռոսսետտի կոմպոզիցիաներում ֆիգուրների ծավալային պատկերումն ու դեկորատիվ պայմանական ֆոնի միահյուսումը, վառ բազմազանությունն ու նուրբ գծայնությունը շատ բանով նախորդել են <մոդեռն> ոճին (Թեյթ պատկերասրահ, «Դանթեի երազը», 1870-1871 թթ., Ուոկերի գեղարվեստական պատկերասրահ, Լիվերպուլ)։ Ռոսսետտիի գրական երկերն աչքի են ընկնում կերպարների կենսալիությամբ և հավաստիությամբ, լեզվի պլաստիկությամբ («Բանաստեղծություններ», 1870 թ., «Բալլադներ և սոնետներ», հ․ 1-2, 1881 թ., ժողովածուները)։ Ռոսսետտիի մի շարք բանաստեղծություններ նվիրված են իտալացի ժողովրդի ազատագրական պայքարին։ Ձևավորել է նաև գրքեր, կատարել (Ու․ Մորիսի հետ) վիտրաժների և պաննոների էսքիզներ, դեկորատիվ մոնումենտալ երփնագրեր։


== Տես նաև ==
Դանթե Գաբրիել Ռոսսետտիի նկարների ցանկ


== Ծանոթագրություններ ==
Չակերտներ

Չակերտներ, հայերենի կետադրական նշաններից մեկն է, որոնք դրվում են հետևյալ դեպքերում․

մեջբերվող ուրիշի ուղղակի խոսքի սկզբում և վերջում։
գեղարվեստական կամ գիտական երկերի վերնագրերի, թերթերի անունների մեջբերման դեպքում։
զանազան կազմակերպությունների, հաստատությունների, ձեռնարկությունների, մեքենաների մակնիշները, անվանումները հիշատակելու դեպքում։
հեգնական, ծաղրական երանգով կամ հակառակ իմաստով գործածվող բառերն անջատելու համար։
որևէ բառ, կապակցություն, նախադասություն, կամ այլ լեզվական միավոր ընդհանուր խոսքից անջատելու, տարբերակելու համար։Տպագիր խոսքում նույն բանը կարելի է անել՝ նշված միավորները տառատեսակով ընդգծելով, թավ կամ շեղ տառատեսակներով գրելով։


== Գրականություն ==
Սերգեյ Աբրահամյան, «Հայերենի կետադրություն», ուսումնական ձեռնարկ, 2002 թ.
Համեստ մարդը

Համեստ մարդը, 1981 թվականին «Երևան» ՀՖՍ-ում նկարահանված հայկական ֆիլմ։


== Սյուժե ==
Պատմություն համեստ մի պաշտոնյայի մասին, որին պետի հանդեպ ունեցած վախի զգացումը հանգիստ չի տալիս նույնիսկ առողջարանում հանգստանալու ժամանակ։


== Դերերում ==
Մհեր Մկրտչյան, Ռաֆայել Քոթանջյան, Ազատ Շերենց, Կարեն Ջանգիրյան, Լեոնարդ Սարկիսով, Մելիք Մավիսակալյան, Ռուդոլֆ Ղևոնդյան, Վիգեն Ստեփանյան


== Նկարահանող խումբ ==
Սցենարի հեղինակ՝ Վիկտոր Բալայան
Բեմադրող ռեժիսոր՝ Կարեն Մեսյան
Բեմադրող օպերատոր՝ Ստեփան Մարտիրոսյան
Բեմադրող նկարիչ՝ Հ. Խալաթյան
Կոմպոզիտոր՝ Մելիք Մավիսակալյան
Հնչյունային օպերատոր՝ Հ. Հակոբյան
Մոնտաժ՝ Ա. Սիմոնյան
Խմբագիր՝ Ս. Առուստամյան
Տնօրեն՝ Ռ. Ներսիսյան


== Ծանոթագրություններ ==
Դահառլու (երկաթուղային կայարան)

Դահառլու, երթուղային կայարան Կարս֊Ալեքսանդրապոլ երկաթուղու վրա, նույնանուն գյուղից (այժմ Գետք, ՀԽՍՀ Ախուրյանի շրջանում) մի փոքր հյուսիս։


== Ծանոթագրություններ ==
Գոդովիչի (գյուղ, Տուրիի շրջան)

Գոդովիչի (ուկրաիներեն՝ Годовичі), գյուղ Ուկրաինայի Վոլինի մարզի Տուրիի շրջանում։ Հիմնադրվել է 1583 թվականին։
2001 թվականի տվյալներով Գոդովիչի գյուղում բնակվում էր 240 մարդ։ Բնակավայրը զբաղեցնում է 1352 կմ² տարածք։ Բնակչության խտությունը կազմում էր 177,51 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վասինա (գետ)

Վասինա  (ռուս.՝ Васина), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վիլեդ գետի ձախ ափին՝ 47 կմ հեռավորության վրա։ Գետի երկարությունը 57 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020200212103000024914
Հիդրոլոգիական ուսումնասիրությունների կոդը - 103002491
Ավազանի կոդը -  03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==
Արճեշ (այլ կիրառումներ)

Արճեշ, կարող է վերաբերել՝

Արճեշ - հայկական քաղաք Մեծ Հայքի Տուրուբերան նահանգի Աղիովիտ գավառում, Վանա լճի հյուսիսային ափին
Արճեշ - գետ Ռումինիայում, Դանուբի ձախ վտակը
Արճեշ - գետակ Հայկական լեռնաշխարհում, Վանա լճի ավազանում
Սեպտեմբերի 10

Սեպտեմբերի 10, տարվա 253-րդ (նահանջ տարիներին՝ 254-րդ) օրն է։

Տարվա ավարտին մնում է 112 օր։


== Դեպքեր ==
1823 - Պերուում Սիմոն Բոլիվարը հայտարարվում է ազատարար
1839 - Մոսկվայում դրվում է Քրիստոս Փրկիչ տաճարի հիմնաքարը
1875՝ ռուսական զորքը գրավեց Կոկանդը
1974 - Գվինեա Բիսաուն անկախություն է ստանում Պորտուգալիայից
1977՝ թունիսցի ներգաղթյալ Համիդա Ջանդուբին Hamida Djandoubi դառնում է գիլյոտինով մահապատժի ենթարկված վերջին եվրոպացին
2002՝ ավանդաբար չեզոք Շվեյցարիան դառնում է ՄԱԿ անդամ


== Ծնունդներ ==
1883 - Ներսես Ակինյան բանասեր, ձեռագրագետ և պատմաբան
1871 - Արմեն Արմենյան դերասան, ռեժիսոր
1890 - Ֆրանց Վերֆել Franz Viktor Werfel հրեա ազգության ավստրիացի գրող
1894 - Ալեքսանդր Դովժենկո ուկրաինացի սովետական սցենարիստ, ռեժիսոր և ֆիլմ արտադրող
1899 - Ավետիք Ղուրբանյան, բանաստեղծ և թարգմանիչ
1907 - Ալեքսեյ Սուքիասյան,հայ խորհրդային իրավաբան
1908 - Կարապետ Ավագյան, ջութակահար
1912՝ Հեռլուֆ Բիդստրուպ Herluf Bidstrup, դանիացի նկարիչ, ծաղրանկարիչ
1921 - Իոան Լիսով Joann Lõssov էստոնացի բասկետբոլիստ
1922 - Գարեգին Հարությունյան, պատմաբան
1933՝
Եվգենի Խրունով Евгений Ваильевич Хрунов սովետական տիեզերագնաց
Կարլ Լագերֆելդ Karl Otto Lagerfeldt գերմանացի մոդելյոր, լրագրող և լուսանկարիչ
1935 - Ջակոմո Լոզի Giacomo Losi իտալացի նախկին ֆուտբոլիստ
1956 - Արման Կիրակոսյան, դիվանագետ և պատմաբան


== Մահեր ==
1898՝ երկրաբան Անդրեաս Արծրունի
1956՝ ռուս արևելագետ, ակադեմիկոս Վլադիմիր Գորդլևսկի


== Տոներ ==
Ինքնասպանությունների կանխարգելման համաշխարհային օր
Ազգային օր՝
Ջիբրալթար (1967 թ. առաջին անգամ անցկացված ինքնիշխանության հանրաքվեի օրը)


=== Կրոնական ===
Սուրբ Շուշանիկի հիշատակի օր՝
Վրաց ուղղափառ եկեղեցի
Մաթխոջ

Մաթխոջ (վրաց.՝ მათხოჯი), գյուղ Վրաստանում։ Գտնվում է Իմերեթի մարզի Խոնի շրջանում։


== Դիրք ==
Գյուղը գտնվում է ծովի մակարդակից 170 մետր բարձրության վրա։ Շրջկենտրոն Խոնից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1389 մարդ։


== Ծանոթագրություններ ==
Ժողովածու (5074)

Ժողովածու (5074), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5074 թվի տակ։ Ձեռագիրը գրվել է 1680 թվականին Անդրեաս դպիր գրիչի կողմից Ամիրդսլու վանքում։ Ստացողը եղել է Վարդան Բաղիշեցին։ Գրված է թղթի վրա, որը ունի 19.5x11 չափս։ Ձեռագիրը կազմված է 173 թերթից։ Գրված է երկսյուն, բոլորգիր, նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կարմիր կտավ։ Հիշատակարան գրչի՝ 175ա, 367բ, 383բ, 470ա։


== Բովանդակություն ==
Դիոն․ Արիսպազացւոյ Մատենագրութիւն (թրգմ․ Ստ․ Լեհացի)։
Ի գրոց Պատճառաց Արիստոտէլի կամ Պրոկդի։
Ստ․ Լեհացւոյ։ Բանք իմաստասիրականք և աստուածաբանականք։


== Ծանոթագրություններ ==
Զալուչե (այլ կիրառումներ)

Զալուչե, կարող է վերաբերել՝

Զալուչե - գյուղ Ռուսաստանի Նովգորոդի մարզի Ստարոռուսկի շրջանի կազմում։
Զալուչե - գյուղ Ռուսաստանի Տվերի մարզի Օստաշկովսկի շրջանի կազմում։
Զալուչե - գյուղ Ռուսաստանի Տվերի մարզի Օստաշկովսկի շրջանի կազմում։
Իկոս (Նիկոսիայի շրջան)

Իկոս, գյուղ Կիպրոսի Հանրապետության հյուսիս-արևմուտքում՝ Նիկոսիայի շրջանում։ Ըստ 2001 թվականի մարդահամարի՝ գյուղի բնակչությունը կազմում է 186 մարդ։


== Ժողովրդագրություն ==


== Ծանոթագրություններ ==
Միջաստղային ամպ

Միջաստղային ամպը մեր և մյուս գալակտիկաներում գազի կուտակումներիվ առաջացած պլազմայի և փոշու ընդհանուր անվանումն է։ Այլ կերպ ասած, միջաստղային ամպն ունի ավելի մեծ խտություն, քան միջաստղային միջավայրի միջին խտությունն է։

Ռադիոհեռադիտակները կարող են ըստ քարտեզի՝ նշված կետից զննել հաճախությունները, ինչպես նաև գրանցել յուրաքանչյուր տեսակի մոլեկուլների ինտենսիվությունը։ Բարձր հաճախականությունները ցույց են տալիս ամպում առկա  մոլեկուլների ու ատոմների մեծ քանակությունը։


=== Միջաստղային ամպերում հայտնաբերված քիմիական նյութեր ===

Երկար ժամանակ գիտնականներն ու աստղաբանները կարծում էին, որ միջաստղային ամպերի մեջ քիմիական ռեակցիաների տեմպերը շատ դանդաղ են, և ամպերի ցածր ջերմաստիճանի և խտության պատճառով մինիմալ քանակությամբ քիմիական նյութեր են առաջանում։ Այնուամենայնիվ, սպեկտրներում նկատվել են օրգանական այնպիսի մոլեկուլներ, ինչպիսիք են ֆորմալդեհիդը, մեթանոլը և վինիլային սպիրտը, որոնք գիտնականներն ամենևին չէին սպասի գտնել այս պայմաններում։ Նման նյութերի ստեղծման համար անհրաժեշտ ռեակցիաները գիտնականներին ծանոթ են միայն երկրի վրա հիմնված լաբորատորիաներում` շատ ավելի բարձր ջերմաստիճանի և ճնշման պայմաններում։ Այն փաստը, որ դրանք հայտնաբերվել են, ցույց է տալիս, որ միջաստղային ամպերում այս քիմիական ռեակցիաները տեղի են ունենում ավելի արագ, քան ենթադրվում է, հավանաբար գազի փուլային ռեակցիաներում, որոնք անծանոթ են օրգանական քիմիային։ Այս ռեակցիաներն ուսումնասիրվում են CRESU գիտափորձերի շրջանակներում։ Բարձր արագությամբ միջաստղային ամպերը պայմանականորեն անվանում են HVC, ինչպես նաև HVC 127-41-330:


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
High Velocity Cloud — The Swinburne Astronomy Online (SAO) encyclopedia
Բրայան Խիլ

Բրայան Խիլ (իսպ.՝ Bryan Gil, փետրվարի 11, 2001(2001-02-11), Օսպիտալետ դե Լյոբրեգատ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Սևիլյայի կազմում։ Խաղում է վինգերի դիրքում։


== Ակումբային կարիերա ==


=== Սևիլյա ===
Խիլը Սևիլյայի ակադեմիայի սան է։ Ակումբի երկրորդ թիմի կազմում իր առաջին հանդիպումը անցկացրեց 2018 թվականի օգոստոսի 26-ին՝ Իբիցայի դեմ խաղում։ Դեկտեմբերի 12-ին Խիլը երկարաձգեց իր պայմանագիրը Սևիլյայի հետ մինչև 2022 թվականը։ Իր պրոֆեսիոնալ դեբյուտը նշեց 2019 թվականի հունվարի 6-ին՝ փոխարինելով Վիսամ Բեն Եդերին Ատլետիկո Մադրիդի դեմ խաղում։ Իր առաջին գոլը խփեց ապրիլի 25-ին՝ Ռայո Վալեկանոյի դեմ խաղում՝ դառնալով 21-րդ դարում ծնված առաջին ֆուտբոլիստը, ով գոլի հեղինակ է դարձել Լա Լիգայում։ Իր առաջին մրցաշրջանում Խիլը 13 անգամ մտավ փոխարինման՝ դառնալով 1 գոլի և 1 գոլային փոխանցման հեղինակ։


== Միջազգային կարիերա ==
Խիլը ներկայացրել է Իսպանիան տարբեր տարիքային երիտասարդական հավաքականներում։ 2018 թվականի մայիսին նա մինչև 17 տարեկանների հավաքականի հետ մասնակցեց Եվրոպայի առաջնությանը՝ անցկացնելով 4 հանդիպում և դառնալով 2 գոլային փոխանցման հեղինակ խմբային փուլի Գերմանիայի դեմ խաղում։ 2019 թվականի հուլիսին Խիլը մասնակցեց Հայաստանում կայացած Եվրոպայի Մ19 առաջնությանը՝ խաղադաշտ դուրս գալով թիմի բոլոր 5 խաղերում և գոլային փոխանցման հեղինակ դառնալով խմբային փուլի Հայաստանի դեմ խաղում։ Իսպանիան հաղթեց առաջնությունը՝ եզրափակչում 2-0 հաշվով պարտության մատնելով Պորտուգալիային։


== Կարիերայի վիճակագրություն ==


=== Ակումբային վիճակագրություն ===
2019 թվականի օգոստոսի 20-ի դրությամբ


== Նվաճումներ ==


=== Միջազգային ===
Իսպանիա Մ19ՈՒԵՖԱ Եվրոպայի Մ19 առաջնություն. 2019


== Ծանոթագրություններ ==


== Արտաքին հղումներ ==
Խիլի պաշտոնական Տվիտերի էջը
Խիլի պաշտոնական Ինստագրամի էջը
Խիլը transfermarkt-ում
Խիլը soccerbase.com-ում
Խիլը WhoScored.com կայքում
Խիլը Սևիլյայի պաշտոնական կայքում(չաշխատող հղում)
Խիլը ՈՒԵՖԱ-ի պաշտոնական կայքում
NBA-ի մասկոտների ցանկ

Սույն հոդվածում ներկայացված են Բասկետբոլի ազգային ասոցիացիայի (NBA) ակումբների պաշտոնական մասկոտները (թալիսմանները)։
Երկու մասկոտները՝ Գորիլլա Գոուն և Պումա Ռոկկին զբաղեցրել են չորրորդ և իններորդ տեղերը համապատասխանաբար AskMen.com կայքում 10 լավագույն սպորտային թալիսմանների քվեարկությունում։


== Ներկայի մասկոտները ==


== Նախկին մասկոտները ==


== Ծանոթագրություններ ==
(3987) Վուժեկ

(3987) Վուժեկ (անգլ.՝ Wujek), աստերոիդ աստերոիդների հիմնական գոտում։ Հայտնաբերվել է 1986 թվականի մարտի 5-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,731817 ա. մ., առավելագույնը մոտենում է 2,4056 ա. մ. հեռավորության վրա և հեռանում 3,0581 ա. մ.։ Արեգակի շուրջ մեկ ամբողջական պտույտ է կատարում 1649,21 երկրային օրվա ընթացքում, իր ուղեծրով շարժվելով միջինում 0,218286 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3987) Վուժեկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յասենի (այլ կիրառումներ)

Յասենի, կարող է վերաբերել՝

Յասենի - գյուղ, Ուկրաինայի Չեռնովցիի մարզի Ստորոժինեցի շրջանում
Յասենի - գյուղ, Ուկրաինայի Սումիի մարզի Սումիի շրջանում
Մեյվ Դերմոդի

Մեյվ Դերմոդի (անգլ.՝ Maeve Dermody նոյեմբերի 2, 1985(1985-11-02), Սիդնեյ, Ավստրալիա), ավստրալիացի դերասանուհի։ Հինգ տարեկանում ֆիլմում հայտնվելուց հետո, նրա չափահաս դերասանական կարիերան ներառում  է աշխատանք ավստրիալական հեռուստատեսությունում, թատրոնում և ֆիլմերում։


== Կենսագրություն ==


=== Վաղ տարիներ ===
Ծնվել է Սիդնեյում։ Հայրը հոգեբան էր, իսկ մայրը՝ Սյուզն Մերֆի Դերմոդին՝ սցենարիստ։ Դերմոդիի ընտանիքում խրախուսում էին սերը դեպի գրականությունը և արհեստը։ Հինգը տարեկանում իր առաջին դերն է խաղացել Breathing Under Water ֆիլմում (1991), որի սցենարիստը նրա մայրն էր։ Դերմոդին հաճախել է Սիդնեյի Մոսմանի միջնակարգ դպրոցը։ Միջնակարգ դպրոցում ակտիվորեն մասնակցել է թատերական խմբակներին և շարունակել է իր դերասանական կրթությունը Սիդնեյի թատերական արվեստի ազգային ինստիտուտում՝ անցնելով այնտեղ մի քանի դասընթաց։


== Կարերա ==
Դերմոդին միջնակարգ դպրոցում սովորելու ընթացքում սկսել է դերեր  ստանալ ավստրալիական հեռուստասերիալներում  (All Saints  (1998), ինչպես նաև կարճամետրաժ ֆիլմերում։ Նրա առաջին գլխավոր դերը ֆիլմում եղել է Black Water (2007) անկախ թրեյլերում։ «Black Water»-ում Դերմոդիի դերասանական խաղը բերել է նրան երկրորդ պլանի դերասանական խաղի համար մի քանի անվանակարգ։ Հաջորդ գլխավոր դերը եղել է «Գեղեցիկ Քեյթը» ֆիլմում (2009), որի համար նա AFI-ում առաջադրվել է «Երկրորդ պլանի լավագույն կանացի դեր»։ Խաղացել է գլխավոր դեր  «Գրիֆ-անտեսանելի» ֆիլմում (2010), որը լավ է ընդունվել քննադատների կողմից։ 2015 թվականին Դերմոդին Վերա Քլեյթոնի դերում նկարահանվել է Ագաթա Քրիստիի «Եվ ոչ ոք չմնաց» ֆիլմի BBC One-ի տարբերակում։


== Ծանոթագրություններ ==
Վերխոտոր

Վերխոտոր (ռուս.՝ Верхото́р, բաշկիրերեն՝ Верхотор), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2009 թվականին գրանցված տվյալներով կազմում էր 870 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վահե Ասլանյան

Վահե Կրիկորի Ասլանյան (մարտի 13, 1918(1918-03-13), Դորչեստր շրջան, Մերիլենդ, ԱՄՆ - մայիսի 15, 2008(2008-05-15), Սալինաս, Կալիֆոռնիա, ԱՄՆ), հայազգի երաժշտագետ, խմբավար, դիրիժոր։


== Կենսագրություն ==
Վահե Ասլանյանը ծնվել է 1918 թվականի մարտի 13-ին, Բոստոն քաղաքի Դորչեսթեր շրջանում, Ստամբուլից գաղթած Կրիկորի Ասլանյանի և Վիկտորյա Բադուլյանի ընտանիքում։ 1940 թվականին ավարտել է Բոստոնի համալսարանն ու ստացել բակալավրի աստիճան, 1950 թվականին՝ Կլերմոնի բարձրագույն դպրոցն ու ստացել վարպետի աստիճան։
Եղել է Բերկշիրի երաժշտական կենտրոնի դիրիժոր, Սթենֆորդի համալսարանի տղամարդկանց ակումբի և երգչախմբի դիրիժոր ու խմբավար։ Վահե Ասլանյանը 1946–1950 թվականներին դասավանդել է Ռիչարդսոնի (Կալիֆոռնիա) բարձրագույն դպրոցում, 1950 թվականից՝ Հարթնել քոլեջում։ Երաժիշտը 1956 թվականից ղեկավարել է Կալիֆոռնիայի եկեղեցական երաժշտության, իսկ 1959 թվականից՝ Նեապոլի ժամանակակից ամերիկյան ու իտալական երաժշտության փառատոները։
1974–1976 թվականներին եղել է Կալիֆոռնիայի երաժշտական քոլեջների, Հյուսիսային Կալիֆոռնիայի երաժշտական հրատարակիչների ընկերակցությունների նախագահ։
Վահե Ասլանյանը մահացել է 2008 թվականի մայիսի 15-ին, Մոնտերե շրջանի Սալինաս շրջանային կենտրոնում։


== Աշխատություններ ==
«Եկեղեցական խմբերգային երաժշտությունը Իտալիայում XVIII դարում»
«Կալիֆոռնիայի եկեղեցական երաժշտությունը»
«Եկեղեցական և ժողովրդական երաժշտությունը հայ մշակույթում»
«Վիվալդիի կամերային պատարագը. ոճական վերլուծություն և կատարողական խմբակցություն»


== Մրցանակներ ==
«Ֆուլբրայթի» (1958, 1959)
«Մարթա Ռոքֆելլերի» (1959)


== Ծանոթագրություններ ==


== Արտաքին հղումներ ==
Դավա-Յաթաղ

Դավա-Յաթաղ, հին Երևանի թաղերից։ Հայերեն թարգմանվում է որպես «ուղտերի ննջարան» կամ «ուղտերի կացարան»։ Գտնվել է ներկայիս Գումի շուկայի տեղում։
Երևանը գտնվել է քարավանային ճանապարհների հատման կետում։ Նրա վրայով է անցել Իրանը Անդրկովկասի հետ կապող միջանցիկ ուղին։ Հետագայում այդ ճանապարհով անցնող քարավաններից Երևանի խանը գանձում էր համապատասխան գումար, որի պատճառով էլ ճամփան ստացավ «Խան-յոլի» (Խանի ճամփա) անվանումը։
Բեռնափոխությունները մեծ մասամբ կատարվել են ուղտերով։ Քարավանների բերած բարիքները քաղաքի գործարար մասին հանձնելուց և նորը ստանալուց հետո, քարավանատերերը գերադասում են գնալ ծայրամաս, ուր եղանակը հով է եղել, իսկ իջևանները մատչելի։


== Տես նաև ==
Երևանի պատմություն


== Ծանոթագրություններ ==
Գաետանո Կաստրովիլի

Գաետանո Կաստրովիլի (իտալերեն՝ Gaetano Castrovilli, փետրվարի 17, 1997(1997-02-17), Միներվինո Մուրջե, Բարլետա-Անդրիա-Տրանի, Ապուլիա, Իտալիա), իտալացի պրոֆեսիոնալ ֆուտբոլիստ։ Ներկայումս հանդես է գալիս Ֆիորենտինայի և Իտալիայի ազգային հավաքականի կազմում։ Խաղում է կենտրոնական կիսապաշտպանի դիրքում։


== Ակումբային կարիերա ==


=== Բարի ===
Կաստրովիլին Բարիի ակադեմիայի սան է։ Իր պրոֆեսիոնալ դեբյուտը նշեց 2015 թվականի մայիսի 22-ին՝ փոխարինման մտնելով Սպեցիայի դեմ խաղում։ Թիմի մեկնարկային կազմում նա առաջին անգամ խաղադաշտ դուրս եկավ 2016 թվականի սեպտեմբերի 10-ին՝ Վիչենցայի դեմ խաղում։ Բարիի կազմում Կաստրովիլին անցկացրեց 12 հանդիպում։


=== Ֆիորենտինա ===
2017 թվականի հունվարի 23-ին Կաստրովիլին տեղափոխվեց Ֆիորենտինա։ Հուլիսի 28-ին նա 2 տարվա վարձավճարով միացավ Կրեմոնեզեին։ Իր դեբյուտը ակումբի կազմում նշեց օգոստոսի 6-ին՝ Իտալիայի գավաթի Վիրտուս Էնտելայի դեմ խաղում։ Իր առաջին գոլը պրոֆեսիոնալ կարիերայում խփեց սեպտեմբերի 3-ին՝ Ավելինոյի դեմ խաղում։ 2018 թվականի օգոստոսի 25-ին Կաստրովիլին գոլ խփեց Պեսկարայի դեմ խաղում, իսկ հանդիպումն ավարտվեց 1-1 հաշվով։ Դեկտեմբերի 30-ին իտալացին 2 գոլի և գոլային փոխանցման հեղինակ դարձավ Պերուջայի դեմ խաղում՝ օգնելով իր թիմին հաղթել 4-0 հաշվով։ Կրեմոնեզեի կազմում Կաստրովիլին անցկացրեց 55 հանդիպում՝ դառնալով 6 գոլի և 8 գոլային փոխանցման հեղինակ։
2019-20 մրցաշրջանում Կաստրովիլին վերադարձավ Ֆիորենտինա՝ դառնալով թիմի հիմնական կազմի խաղացող։ Իր դեբյուտը Սերիա A-ում նշեց 2019 թվականի օգոստոսի 24-ին՝ մեկնարկային կազմում խաղադաշտ դուրս գալով Նապոլիի դեմ խաղում և գոլային փոխանցում տալով Քևին Պրինս Բոատենգին հանդիպման 65-րդ րոպեին։ Իր առաջին գոլը Ֆիորենտինայի կազմում Կաստրովիլին խփեց սեպտեմբերի 29-ին՝ Միլանի դեմ խաղում։ Հոկտեմբերի 10-ին իտալացին երկարաձգեց իր պայմանագիրը ակումբի հետ մինչև 2024 թվականը։ Հոկտեմբերի 30-ին նա գոլի և գոլային փոխանցման հեղինակ դարձավ Սասուոլոյի դեմ խաղում՝ օգնելով իր թիմին հաղթել 2-1 հաշվով։ Նոյեմբերի 3-ին Կաստրովիլին գոլ խփեց Պարմայի դեմ խաղում, իսկ հանդիպումն ավարտվեց 1-1 հաշվով։


== Միջազգային կարիերա ==
Կաստրովիլին ներկայացրել է Իտալիան մինչև 20 և մինչև 21 տարեկանների երիտասարդական հավաքականներում։ Իտալիայի ազգային հավաքական նա առաջին անգամ հրավիրվեց 2019 թվականի նոյեմբերի 8-ին Ռոբերտո Մանչինիի կողմից՝ Բոսնիա և Հերցեգովինայի ու Հայաստանի դեմ խաղերի համար։ Իր դեբյուտը ազգային հավաքականում նշեց նոյեմբերի 15-ին՝ փոխարինելով Լորենցո Ինսինյեին Բոսնիա և Հերցեգովինայի դեմ խաղում։


== Կարիերայի վիճակագրություն ==


=== Ակումբային վիճակագրություն ===
2020 թվականի հունվարի 16-ի դրությամբ


=== Միջազգային վիճակագրություն ===
2020 թվականի հունվարի 16-ի դրությամբ


== Ծանոթագրություններ ==


== Արտաքին հղումներ ==
Կաստրովիլիի պաշտոնական Ինստագրամի էջը
Կաստրովիլին transfermarkt-ում
Կաստրովիլին soccerbase.com-ում
Կաստրովիլին WhoScored.com կայքում
Կաստրովիլին Սերիա A-ի պաշտոնական կայքում
Կաստրովիլին ՈՒԵՖԱ-ի պաշտոնական կայքում
Ռայմոնդ Քեթթել

Ռայմոնդ Քեթթել (անգլ.՝ Raymond Bernard Cattell, մարտի 20, 1905(1905-03-20), Ուեստ Բրոմիջ, Սենդուել, Ուեսթ Միդլանդս, Անգլիա, Մեծ Բրիտանիայի և Իռլանդիայի միացյալ թագավորություն - փետրվարի 2, 1998(1998-02-02), Հոնոլուլու, ԱՄՆ), անգլիացի հոգեբան։
Ծնվել է 1905 թ. Անգլիայում։ Նա ունեցել է երջանիկ մանկություն, որը սակայն դադարում է լինել այդպիսին, երբ Անգլիան ընդգրկվում է Առաջին համաշխարհային պատերազմի մեջ։ 16 տարեկան հասակում Քեթթելն ընդունվում է Լոնդոնի համալսարանի թագավորական քոլեջ, որտեղ ուսումնասիրում է ֆիզիկա և քիմիա, սակայն նրա հետաքրքրությունների շրջանակը հետզհետե ընդգրկում է մի շարք սոցիալական խնդիրներ, որոնց այդ գիտություններն ի զորու չէին պատասխանել և Քեթթելը որոշում է զբաղվել հոգեբանական հետազոտություններով։ 1929 թ. ստանում է փիլիսոփայական գիտությունների դոկտորի կոչում։ 1932-1937 թթ. աշխատում է Անգլիայի հոգեբանական կլինիկայի տնօրեն, որից հետո մեկնում Նյու Յորք։ 1938 թ. նա աշխատում է Քլարկի համալսարանում, իսկ ավելի ուշ՝ 1941 թ. զբաղեցնում հոգեբանության դասախոսի պաշտոն Հարվարդի համալսարանում։ 1945 թ. տեղափոխվում է Իլինոյսի համալսարան, որտեղ գրեթե 30 տարի զբաղեցնում է անձի և խմբային վերլուծության լաբորատորիայի ղեկավարի պաշտոնը։ 1973 թ.Կոլորադո նահանգում հիմնում է ինքնիրացման և բարոյականության հիմունքների հետազոտման ինստիտուտ։ 1977 թ. Հավայան համալսարանի խորհրդատու ու պրոֆեսոր է, ինչպես նաև Իլինոյսի պատվավոր պրոֆեսոր։
Քեթթելն իր կյանքի ընթացքում հրատարակել է 35 գիրք և 400 հետազոտական հոդված։ Առավել ուշադրության են արժանի նրա հետևյալ գրքերը՝ «Անձի չափումները և նկարագիրը» (1946), «Անձնավորություն. համակարգային տեսական և փաստարկային հետազոտություն» (1950), «Անձի գիտական վերլուծություն» (1965), «Անձի և ընդունակությունների ժառանգում» (1982) և այլն։
Քեթթելը մահացել է 92 տարեկանում, 1998 թ. փետրվարի 2-ին։


== Ծանոթագրություններ ==
Գասպար

Գասպար` հայկական և ֆրանսիական (ֆրանսերեն` Gaspard) արական անուն է։


== Անունը կրողները ==
Գյուստավ Կորիոլիս` ֆրանսիացի մաթեմատիկոս և գիտնական
Գասփար դը Փրոնի` ֆրանսիացի մաթեմատիկոս և ինժեներ
Գասպար Մոնժ` ֆրանսիացի մաթեմատիկոս, գծագրական երկրաչափության հիմնադիրը
Գասփար Նոե` ֆրանսիացի կինոռեժիսոր
Գասփար Ուլյել` ֆրանսիացի դերասան
Գասփար Ֆելիքս Թուրնաշոն (Նադար)` ֆրանսիացի լուսանկարիչ և օդագնաց


== Տարբերակներ ==
Քասփեր, գերմանական ազգանուն՝
Վալթեր Քասփեր՝ գերմանացի կարդինալ
Ջոն Հովրդ Քասփեր՝ ամերիկացի աստղանավորդ
ազգանուն՝ Քասփերսկի
Եվգենի Կասպերսկի, ռուսաստանցի ծրագրավորող
Քասփար, գերմանական անուն
Քասփար Դավիդ Ֆրիդրիխ՝ գերմանացի նկարիչ
Քասփար Ուայնբերգեր` ամերիկացի քաղաքական գործիչազգանուն` Կասպարով
Գարրի Կասպարով, հայ-հրեական ծագումով շախմատիստ, աշխարհի չեմպիոն
Գևորգ Կասպարով, ֆուտբոլիստ
Գասպարե
Գասպարե Սպոնտինի` իտալացի երգահան, հայտնի է «Վեստալուհիներ» օպերայով։
ազգանուն՝ Գաշփարովիչ
Իվան Գաշպարովիչ, 2004-14 թթ. Սլովակիայի նախագահը
հայկական ազգանուն՝ Կասպարյան
Յուրի Կասպարյան, հայազգի երաժիշտ, «Կինո» ռոք խմբի կիթառահարը


== Մշակույթում ==
«Գասպարավարի լող» արտահայտությունը «Եռանկյունի» ֆիլմում։


== Տե'ս նաև` ==
Գասպարյան


== Ծանոթագրություններ ==
Լիվինգստոն շրջան (այլ կիրառումներ)

Լիվինգստոն շրջան, կարող է վերաբերել՝

Լիվինգստոն շրջան - ԱՄՆ Իլինոյս նահանգի 102 վարչական միավորներից մեկը
Լիվինգստոն շրջան - ԱՄՆ Լուիզիանա նահանգի 64 վարչական միավորներից մեկը
Լիվինգստոն շրջան - ԱՄՆ Կենտուկի նահանգի 105 վարչական միավորներից մեկը
Լիվինգստոն շրջան - ԱՄՆ Միչիգան նահանգի 83 վարչական միավորներից մեկը
Լիվինգստոն շրջան - ԱՄՆ Միսսուրի նահանգի 114 վարչական միավորներից մեկը
Լիվինգստոն շրջան - ԱՄՆ Նյու Յորք նահանգի 62 վարչական միավորներից մեկը
Հիլվարենբեյկ (համայնք)

Հիլվարենբեյկ (հոլ.՝ Hilvarenbeek ( արտասանություն)), համայնք Նիդերլանդների Հյուսիսային Բրաբանտ մարզում։ Տարածքը 94,92 կմ² է, բնակչությունը՝ 15.029 (2011 թ.)։ Մեկ շնչի տարեկան միջին եկամուտը 13.700 եվրո է։
Ժողովածու (930)

Ժողովածու (930), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 930 թվի տակ։ Ձեռագիրը գրվել է 1767 թվականին Վարդան Աստապատցի գրիչի կողմից, Էջմիածնում։ Գրված է թղթի վրա, որը ունի 20.1X16 չափս։ Ձեռագիրը կազմված է 280 թերթից։ Գրված է միասյուն, նոտրգրով։ Կազմը` կաշեպատ ստվարաթուղթ դրոշմազարդ։ Հիշատակարաններ գրչի՝ 224բ, 276ա։


== Բովանդակություն ==
Համառօտ Հաւաքումն Յաղագս Հոհւոյկ Յաղագս Հրեշտակաց (Թրդմ. Ստ. Լեհացի)։
Համառօտ Հաւաքումն Յաղագս Հրեշտակաց, Յաղագս առաքինութեանց Հոգւոյն (Հին Թրգմ.)։


== Ծանոթագրություններ ==
Ֆրանց ֆոն Պապեն

Ֆրանց ֆոն Պապեն (լրիվ անունը՝ Ֆրանց Յոզեֆ Գերման Միխայել Մարիա ֆոն Պապեն, գերմ.՝ Franz Joseph Hermann Michael Maria von Papen, Franz Joseph Hermann Michael Maria von Papen , հոկտեմբերի 29, 1879(1879-10-29)[…], Վերլ, Soest, Առնսբերգ, Գերմանիա - մայիսի 2, 1969(1969-05-02)[…], Զասբախ), ֆաշիստական Գերմանիայի գլխավոր ռազմական հանցագործներից։
Մինչև առաջին համաշխարհային պատերազմը (1914-1918 թթ.) եղել է Գլխավոր շտաբի սպա, 1913-1915 թվականներին՝ ռազմական կցորդ ԱՄՆ-ում, որտեղից հեռացվել է լրտեսության և քայքայիչ գործունեության համար։ 1921-1932 թվականներին պրուսական լանդտագի դեպուտատ էր կաթոլիկական կուսակցությունից։ 1932 թվականի հուլիս-նոյեմբերին գլխավորել է կառավարությունը, որը նպաստել է նացիոնալ-սոցիալիսաական կուսակցության (նացիստների) դիրքերի ամրապնդմանը։ Ակտիվորեն մասնակցել է 1933 թ.-ի հունվարին ֆաշիստական դիկտատուրայի հաստատմանը և մտել է Հիտլերի կառավարության մեջ՝ որպես փոխկանցլեր։ 1934-1938 թթ.-ին եղել է դեսպան Ավստրիայում, նպաստել է անշլյուսին՝ ֆաշիստական Գերմանիայի կողմից Ավստրիայի բռնի զավթմանը։ 1939-1944 թվականներին, լինելով Գերմանիայի դեսպանը Թուրքիայում, ձգտել է ներգրավել նրան ֆաշիստական Գերմանիայի դաշնակիցների շարքը։ 1946 թվականին կանգնել է Նյուրնբերգի միջազգային զինվորական տրիբունալի առաջ, սակայն տրիբունալում առաջացած տարաձայնությունների հետևանքով արդարացվել է։


== Գրքեր ==
Франц фон Папен Вице-канцлер Третьего рейха. Воспоминания политического деятеля гитлеровской Германии. 1933—1947. — М.: Центрполиграф, 2005. — 592 с. — ISBN 5-9524-1911-9


== Ծանոթագրություններ ==


== Արտաքին հղումներ ==
Биография на «Хроносе»
Համառոտ կենսագրությունը Գերմանիայի պատմական թանգարանի կայքում Archived 2013-06-22 at the Wayback Machine. (գերմ.)
Պեսչանայա (այլ կիրառումներ)

Պեսչանայա, կարող է վերաբերել՝

Պեսչանայա - գետ Ռուսաստանում, Օբի վտակը
Պեսչանայա - գյուղ Ռուսաստանի Իրկուտսկի մարզի Օլխոնսկի շրջանի կազմում
Տռիիգի (գյուղ, Վեյկե-Մաառյա շրջան)

Անվան այլ կիրառումների համար տե՛ս՝ ՏռիիգիՏռիիգի (էստ․՝ Triigi), գյուղ Էստոնիայի Լյաենե-Վիրումաա նահանգի Վեյկե-Մաառյա շրջանում։
2011 թվականի տվյալներով գյուղում բնակվում էր 258 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պանաս Միրնի

Պանաս Միրնի (ուկրաիներեն՝ Панас Мирний, իսկական անունը` Աֆանասի Յակովլևիչ Ռուդչենկո, մայիսի 13, 1849(1849-05-13) կամ 1849, Միրգորոդ, Պոլտավայի նահանգ, Ռուսական կայսրություն - հունվարի 28, 1920(1920-01-28) կամ 1920, Պոլտավա, Ուկրաինական ԽՍՀ), ուկրաինացի գրող, դրամատուրգ, հասարակական գործիչ։


== Կենսագրություն ==
Պանաս Միրնին ծնվել է Պոլտավայի գուբերնիայի Միրգորոդ քաղաքում մարզի գանձապետարանի հաշվապահի ընտանիքում։ Նախ սովորել է Միրգորոդի ծխական, ապա` Գադյաչի դպրոցում։ 14 տարեկան հասակից սկսել է աշխատել։ 1863 թվականին ցածր պաշտոն է զբաղեցրել Գադյաչի դատարանում։ Հաջորդ տարի տեղական շրջանի գանձարանում աշխատել է որպես հաշվապահ օգնական։ 1871 թվականին բնակություն է հաստատել Պոլտավայում, որտեղ տեղական ինքնակառավարման մարմիններում ստացել է պետական խորհրդականի դասային աստիճան։


== Ստեղծագործական գործունեություն ==
Պանաս Միրնիի երկերը մամուլում առաջին անգամ հայտնվել են 1970-ական թվականների սկզբին։ Հիմնականում ռեալիստորեն պատկերել է ուկրաինական գյուղը՝ իր սոցիալական հակասություններով ու դասակարգային շերտավորումով։ Այս առումով բնորոշ է «Միթե եզները բառաչում են, երբ մսուրը լիքն է» (հրտ․ 1880, ժնև) վեպը [գրել է եղբոր՝ Ի․ Բիլիկի (Ի․ Յա․ Ռուդչենկո) հետ], որը գրողի հայրենիքում լույս է տեսել 1903 թվականին՝ «Կորած ուժը» վերնագրով։ «Չարագործները» (1877, Ժնև) վիպակում ներկայացված են ուկրաինական մտավորականության տարբեր ուղիները։ Ուկրաինական իրականության լայն պատկերն է տրված Միրնիի նաև այլ ստեղծագործություններում («Անառակ կինը», մաս 1-2, 1883-1884, մաս 1-4, 1928, վեպ, համանուն կինոնկար, 1961։ «Հին ու նոր վիշտը», 1897, «Քաղցած ազատություն», հրտ․ 1940, վիպակներ)։ 1880-ական թվականներին Միրնին ստեղծել է «Ինչպես որ կա՝ էնպես էլ ապրում ենք» պատմվածքների մեծ շարքը։ 1905 թվականին հրատարակել է «Երազ» արձակ պոեմը՝ ապագա անդասակարգ հասարակության մասին։ Միրնին հանդես է եկել նաև որպես դրամատուրգ։ Իր ստեղծագործության մեջ Միրնին մեծ տեղ է հատկացրել մանուկներին։ Գրողը մեծ ուժով է բացահայտում իր ժամանակի սոցիալ-քաղաքական կարգերի այլանդակություններն ու ախտերը, խորին համակրանքով է պատկերում աշխատանքի մարդկանց։


== Ստեղծագործություններ ==


=== Պատմվածքներ ===
«Лихий попутав»,
цикл рассказов «Як ведеться, так і живеться»,
«Пасічник»,
«Яків Бородай»,
«Замчище»,
«Визвол»,
«Морозенко»
«П’яниця»


=== Վեպեր ===
«Хіба ревуть воли, як ясла повні?» (ուկր.)
«Повія» (էկրանավորվել է` «Гулящая» (1961))


=== Նովելներ ===
«Лови»


=== Պիեսներ ===
«Лимерівна»


== Հիշատակ ==

Ուկրաինական ԽՍՀ ժողովրդական կոմիսարների որոշման համաձայն՝ Պոլտավայի այն տանը, որտեղ 1903 թվականից բնակվել է, դարձել է գրական թանգարան-հուշահամալիր
1951 թվականին Պոլտավայում բացվել է Միրնիի հուշարձանը
1999 թվականին թողարկվել է Պանաս Միրնիին նվիրված ուկրաինական հուշամեդալ
ԽՍՀՄ-ում թողարկվել է փոստային ծրար, Ուկրաինայում` փոստային բացիկ` նվիրված Պանաս Միրնիին
Պանաս Միրնի «Повія» վեպի հման վրա Իվան Կավալերիձեն նկարահանել է գեղարվեստական ֆիլմ


== Ծանոթագրություններ ==
Ադգեզալյան

Ադգեզալյան, հայկական ազգանուն։


== Ազգանունը կրողներ ==


== Ծանոթագրություններ ==
Վերին գետ

Վերին գետ (անգլ.՝ Upper River Division [Ափեր Րիվեր]), Գամբիայի 6 մարզերից մեկը, որը գտնվում է երկրի արևելյան մասում։
Վարչկենտրոինը Բասսե Սանտա Սու քաղաքն է։ Ափեր Րիվերը բացի արևմուտքից, բոլոր կողմերով սահմանակցում է Սենեգալի հետ։ 


== Մարզի շրջանները ==
Մարզն ներառում է 4 շրջաններ.

Արևելյան Ֆուլադու
Կանտրա
Սանդու
Վուլի


== Տես նաև ==
Գամբիայի վարչական բաժանում
Կենտրոնական գետ
Հյուսիսային ափ
Ցածր գետ
Արևմտյան ափ
Բանջուլ (մայրաքաղաք, քաղաքատիպ շրջան)
Ռեսենտիմենտ

Ռեսենտիմենտ (ֆր.՝ ressentiment /rəsɑ̃timɑ̃/ «վրդովմունք, վրեժխնդրություն, զայրույթ»), թշնամանքի զգացում այն ​​բանի նկատմամբ, ինչը սուբյեկտը համարում է իր անհաջողությունների պատճառ («թշնամի»), անզոր նախանձ, «կյանքում կամ հասարակության մեջ սեփական կարգավիճակը բարձրացնելու չիրականացած փորձի անիմաստության ցավոտ գիտակցությունը»։ «Թշնամու» նկատմամբ թուլության կամ թերարժեքության զգացումը, ինչպես նաև նախանձը հանգեցնում է «թշնամու» արժեհամակարգը ժխտող արժեհամակարգի ձևավորմանը։ Սուբյեկտը ստեղծում է «թշնամու» կերպար, որպեսզի ձերբազատվի սեփական անհաջողությունների մեղքից։
Ռեսենտիմենտ հասկացությունն առաջին անգամ ներմուծել է գերմանացի փիլիսոփա Ֆրիդրիխ Նիցշեն իր «Բարոյականության ծագումնաբանության մասին» աշխատության մեջ։ Ըստ փիլիսոփայի՝ ռեսենտիմենտը ստրուկների բարոյախոսության որոշիչ հատկանիշն է, որը հակադրվում է տերերի բարոյախոսությանը։ Ռեսենտիմենտը, ըստ Նիցշեի, ակտիվորեն դրսևորվում է «ստրուկների ապստամբության» մեջ. «Բարոյախոսության մեջ ստրուկների ապստամբությունը սկսվում է նրանից, որ ռեսենտիմենտը ինքնին դառնում է ստեղծագործ և ստեղծում է արժեքներ...». այս տողերով փաստորեն, ներմուծվել է ռեսենտիմենտ հասկացությունը։
Ռեսենտիմենտն ավելի բարդ հասկացություն է, քան նախանձը կամ հակակրանքը։ Ռեսենտիմենտի ֆենոմենը թերարժեքության զգացման սուբլիմացիայի մեջ է բարոյախոսության հատուկ համակարգի մեջ։
Ռուս գրականության մեջ ռեսենտիմենտի վառ արտահայտիչներից են Ֆեոդոր Դոստոևսկու հերոսներից՝ Ռասկոլնիկովը և Սմերդյակովը, Միխայիլ Բուլգակովի Շարիկովը «Շան սիրտը» վիպակից։


== Գրականություն ==
Макс Шелер  Ресентимент в структуре моралей //  СПб: «Наука (издательство)», «Университетская книга», 1999. - 231 с. թարգմ, գերմաներենից (ռուս.)
Ռեսենտիմենտ, թեմատիկ ուղեցույց  (ռուս.)


== Ծանոթագրություններ ==
Տարասեռ համակարգեր

Տարասեռ համակարգեր, հետերոգեն համակարգեր, անհամասեռ ֆիզիկաքիմիական համակարգեր, որոնք կազմված են տարբեր ֆիզիկական հատկություններ կամ քիմական բաղադրություն ունեցող մասերից (ֆազերից)։ Տարասեռ համակարգերի մի ֆազը կից ֆազից սահմանազատվում է բաժանման ֆիզիկական մակերևույթով, որի վրա տեղի է ունենում համակարգի մեկ կամ մի քանի հատկությունների (բաղադրություն, խտություն, էլեկտրական կամ մագնիսական դաշտ, բյուրեղական ցանցի պարամետրեր ևն) կտրուկ փոփոխություն։ Ֆազերի հատկությունների տարբերությունները թույլ են տալիս, գոնե սկզբունքորեն, տարասեռ համակարգերիի մասերի մեխանիկական բաժանումը։ Տարասեռ համակարգերն են են իրենց վրա սեփական գոլորշիներ ունեցող հեղուկները (միևնույն նյութը գտնվում է տարբեր ագրեգատային վիճակներում), միևնույն նյութի բյուրեղական տարբեր ձևափոխությունների խառնուրդները (օրինակ, ռոմբային և մոնոկլինային ծծումբ), իրար խառնած միմյանց մեջ չլուծվող կամ սահմանափակ լուծվող հեղուկները (ֆազերը տարբերվում են բաղադրություններով) և այլն։ Տարասեռ համակարգերը և համասեռ (հոմոգեն) համակարգերը հաճախ միմյանցից կտրուկ սահմանազատել հնարավոր չէ, օրինակ, կոլոիդ լուծույթները միջանկյալ տեղ են գրավում մեխանիկական խառնուրդների (կախույթներ) և իրական (մոլեկուլային) լուծույթների միջև։ «Տարասեռ համակարգեր» հասկացությունը լայնորեն կիրառվում է ֆիզիկայում, քիմիայում և հատկապես քիմիական թերմոդինամիկայում։
Լավրիոն

Լավրիոն(հուն․՝ Λαύριον, ή Λαύριο), փոքր քաղաք Հունաստանում՝ Ատտիկայի հարավ-արևելքում։ Գտնվում է ծովի մակարդակից 10 մ բարձրության վրա Եգեյան ծովի Պետալիա ծովածոցում, Մակրոնիսոս կղզու դիմաց, Սունիոն հրվանդանից 8 կմ հյուսիս արևելք, Սունիոն հրվանդանից 8 կմ հյուսիս-արևելք, Աթենքի Էլեվտերիոս Վենիզելոս միջազգային օդակայանից 26 կմ հարավ-արևելք և Աթենքից 42 կմ հարավ-արևելք։ Լավրեոտիկի համայնքի (դիմա) վարչական կենտրոնն է՝ Արևելյան Ատտիկե ծայրամասային միավորի Ատտիկա ծայրամասում։ Քաղաքում կա Պիրեյոսի և Ռաֆինայի նավահանգիստներից մի քիչ փոքր ծովային նավահանգիստ։ Քաղաքից ոչ հեռու գտնվում է Լավրիոնի հանքերը։ Ըստ 2011 թվականի վիճակագրության՝ բնակչությունը 7078 մարդ է։
Էրգաստիրիա (Εργαστήρια) քաղաքը հիմնադրվել է 1879 թվականին, 1908 թվականին վերանվանվել է Լավրիոն։Անվանումը ստացել է, քանի որ գտնվում է Լավրիոն կամ Լավրի (հին հունարեն՝ Λαύριον, Λαύρειον και Λαύρεον, լատ.՝ Laurium) լեռան մոտ։ Լավրիոն անվանումը ծագել է հին հունարեն՝ λαύρα «անցում, կիրճ» բառից և կապված է Լավրիոնի հանքերի հետ։
Քաղաքով է անցնում Սունիոն-Մարկոպուլոն Ազգային ճանապարհ 9-ը։

Լավրիոնի շրջանը համարվում է մայրաքաղաքի սահմաններից դուրս Ատտիկայում արդյունաբերական առավել զարգացած կենտրոններից մեկը։ Լավրիոնի խոշոր ձեռնարկություններն արտադրել են տեքստիլ, քիմիկատներ, լուցկիներ, մետաղից իրեր, իսկ 1990-ականներին, երբ դադարեցրել են իրենց աշխատանքը, հազարավոր աշխատողներ մնացել են առանց աշխատանքի, ինչը սոցիալական լարվածություն է ստեղծել Ատտիկայում։ Լավրիոնի զարգացմանը նպաստող պատճառներից էին Երկրորդ աշխարհամարտից առաջ Ատտիկայի ծայրամասում էլեկտրաէներգիայի բաշխման ցանցի հետ կապը, «գավառական արտադրության» համար առավելությունները, որոնք կիրառվել են Լավրիոնի նկատմամբ, մայրաքաղաքին մոտիկությունը և այլն։ Սակայն դա չի խանգարել շրջանի արագ անկմանը։


== Լավրեոտիկի միություն ==
1890 թվականին ստեղծվել է Սունիոն  համայնքը՝ Էրգասիրիա կենտրոնով։ 1891 թվականին համայնքը վերանվանվել է Լավրեոտիկի։ Անտիկ շրջանի աշխարհագրությունում Լավրիոտիկը (հին հունարեն՝ Λαυρειωτική) Լավրիոն լեռան շրջանն էր։ Համայնքային միության մեջ է մտնում 9 բնակավայր։ Ըստ 2011 թվականի վիճակագրության՝ բնակչությունը 9611 մարդ է։ Մակերեսը 35,484 կմ² է։


== Բնակչություն ==


== Ծանոթագրություններ ==